16/03/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Unidade técnica de Normalización Lingüística
Publicación da convocatoria do III Premio “Rosalía de Castro” de Lingua e Cultura 2012, aprobada por Resolución Presidencial núm.4.170 do 13/03/2012Publicación da convocatoria do III Premio “Rosalía de Castro” de Lingua e Cultura 2012, aprobada por Resolución Presidencial núm.4.170 do 13/03/2012

En memoria de Manuel Efrain Candelaria Rosario El Boukri Cocho, coa fin de recoñecer a promoción e dignificación do noso patrimonio lingüístico de forma desinteresada, a Deputación da Coruña convoca a III edición do premio de acordo coas seguintes bases: A convocatoria do Premio “Rosalía de Castro” de Lingua e Cultura está destinada a recoñecer iniciativas, traballos recentes, traxectorias, de persoas individualmente, colectivos ou entidades comprometidas coa promoción e dignificación social do noso patrimonio lingüístico e cultural, ben no ámbito da provincia, autonómico, exterior ou global, que apostan decididamente de forma desinteresada ou cun apoio pouco significante. Manter viva a memoria de Manuel Efrain Candelaria Rosario El Boukri Cocho. Calquera persoa individualmente, colectivo, asociación ou entidade asentada en Galicia, coa súa residencia ou sede social no territorio da comunidade autónoma e aquelas que teñan unha especial incidencia ou desenvolvan a súa actividade na provincia da Coruña. Para conceder os premios o xurado terá en conta os seguintes criterios: - tarefa continuada desenvolvida en favor da promoción da lingua e cultura galegas - actuacións concretas en favor da dignificación social da lingua e cultura galegas - uso habitual e digno do galego nas súas actividades e nos seus servizos - campañas de información e/ou publicitarias en galego - contribución á galeguización de sectores de especial relevancia económica, social e cultural O xurado poderá valorar outros méritos, que dará a coñecer, das persoas ou entidades que se propoñan. O premio concederáselle á persoa, colectivo, asociación ou entidade de ámbito galego en xeral e na provincia da Coruña en particular, que destaque pola súa traxectoria na promoción e dignificación da lingua galega ou que saliente por actividades que impliquen o espallamento da lingua e cultura galegas no ano en curso. O Premio “Rosalía de Castro” de Lingua e Cultura 2012 non ten dotación económica. O galardón consistirá nun recoñecemento honorífico acreditativo desta distinción. O prazo de presentación das candidaturas comezará o día seguinte da publicación desta convocatoria no Boletín Oficial da Provincia e rematará o 20 de abril. A proposta de candidaturas será libre e non se poderá autocandidatar. As solicitudes presentaranse no Rexistro Xeral da Deputación da Coruña, Avda. Alférez Provisional 2, 15006 A Coruña, tomando como modelo o que figura como anexo a estas bases. Indicarase no sobre III Premio “Rosalía de Castro” de Lingua e Cultura 2012, ou no enderezo electrónico normalizacion. linguistica@dicoruna. es O xurado poderá propor candidaturas no transcurso da súa reunión. O xurado estará presidido polo presidente da Deputación ou persoa na que delegue, e formarán parte del: - a deputada presidenta da Comisión de Benestar Social, Políticas de Igualdade de Xénero e Normalización Lingüística, Unha persoa de: - Universidade da Coruña, - Equipos de Dinamización da Lingua Galega dos centros de ensino da provincia da Coruña, - Unha persoa de recoñecido prestixio pola súa contribución a prol da lingua e cultura galegas - Área de Cultura da Deputación provincial Será nomeado polo presidente da Deputación, e actuará como secretario o da corporación ou o funcionario no que delegue. A composición farase pública, con anterioridade á súa reunión, no BOP e no taboleiro e na páxina web da Deputación, co fin de que se poidan interpor, se é o caso, os recursos legais pertinentes. O xurado reunirase en sesión a ser posible única, sendo necesaria a asistencia da maioría simple dos seus membros. Para os efectos da validez da súa constitución aplicarase o disposto no art.26.1 da Lei 30/1992 do réxime xurídico das administracións públicas e do procedemento administrativo común. As deliberacións serán secretas e delas redactarase a acta correspondente. O xurado poderá declarar deserto o premio. A decisión do xurado terá lugar antes do 15 de maio e darase a coñecer xunto coa data do acto de entrega do premio, no taboleiro de anuncios e na páxina web da Deputación, e a través dos distintos medios de comunicación. O xurado queda facultado para interpretar estas bases. Darase a coñecer xunto coa data do acto de entrega do premio no taboleiro de anuncios e na páxina web da Deputación, e a través dos distintos medios de comunicación. Poderanas recoller ata 15 días despois da entrega do premio, logo da presentación dun escrito asinado por algunha das persoas que formalmente presentaron a proposta, no Servizo de Fomento-Unidade Técnica de Normalización Lingüística. Pasado este tempo entenderase que renuncian á súa propiedade. A participación nesta convocatoria supón a total aceptación destas bases. Persoa/s ou entidade/s que formula a proposta:. Nome ou razón social:. Enderezo postal:. Teléfono:. Enderezo electrónico:. Nome:. Enderezo postal:. Teléfono:. Enderezo electrónico:. Enderezo web:. Ano desde o que traballa a prol da lingua e cultura galegas:. Méritos que se alegan (indique as accións que teña entre os seus obxectivos a promoción da cultura e idioma galegos ou calquera outra circunstancia que considere de interese para valorar a súa candidatura):. Documentación que entregan para acreditar os méritos:. …………………………, ……. de ……… de 2012 (nome e sinatura)…………………………………. XURADO DO PREMIO “ROSALÍA DE CASTRO” DE LINGUA 2012 A Coruña, 13 de marzo de 2012 O PRESIDENTE O SECRETARIO Diego Calvo Pouso José Luis Almau Supervía